Söngfuglar heimsækja Háskólann á Bifröst Tónleikar verða í Háskólanum á Bifröst miðvikudaginn 30. apríl nk . Ingveldur Ýr Jónsdóttir sópransöngkona og Guðríður St. Sigurðardóttir píanóleikari koma fram ásamt tólf manna sönghópi . Á efnisskránni eru m.a. lög úr söngleikjunum Rent eftir Jonathan Larson , Porgy and Bess eftir George Gershwin , Hringjaranum frá Notre Dame eftir Alan Menken og West Side Story eftir Leonard Bernstein , aría úr Carmen eftir Bizet , þjóðlög frá Íslandi og Bandaríkjunum og nokkur þekkt íslensk sönglög . Tónleikarnir verða í Hriflu og hefjast klukkan 17.00 . Þeir eru öllum opnir og aðgangur er ókeypis .